ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση του ρυμοτομικού σχεδίου με τον
αποχαρακτηρισμό τμήματος Κοινόχρηστου Χώρου Πρασίνου στο Ο.Τ. 221 β της Δ.Κ. Αιγινίου
της Δ.Ε. Αιγινίου, του Δήμου Πύδνας - Κολινδρού,
της Π.Ε. Πιερίας, σε εφαρμογή του άρθρου 32 του
ν.  4067/2012, όπως αυτό αντικαταστάθηκε και
ισχύει με το άρθρο 3 του ν. 4315/2014.
Κήρυξη δημοσίου δάσους εμβαδού 148,87 μ2 ως
αναδασωτέου λόγω παράνομης εκχέρσωσης στη
θέση «Ρακαριό» της Τ.Κ Πετροχωρίου, Δ.Ε. Θέρμου, Δήμου Θέρμου, Π.Ε. Αιτολωκαρνίας.
ΑΠΟΦΑΣΕΙΣ
Αριθμ. Οικ. 95648(274)
(1)
Τροποποίηση του ρυμοτομικού σχεδίου με τον
αποχαρακτηρισμό τμήματος Κοινόχρηστου Χώρου Πρασίνου στο Ο.Τ. 221 β της Δ.Κ. Αιγινίου της
Δ.Ε. Αιγινίου, του Δήμου Πύδνας - Κολινδρού, της
Π.Ε. Πιερίας, σε εφαρμογή του άρθρου 32 του
ν. 4067/2012, όπως αυτό αντικαταστάθηκε και
ισχύει με το άρθρο 3 του ν. 4315/2014.
Ο ΑΝΤΙΠΕΡΙΦΕΡΕΙΑΡΧΗΣ
ΥΠΟΔΟΜΩΝ ΚΑΙ ΔΙΚΤΥΩΝ ΤΗΣ
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις των άρθρων 152, 153, 154, 159, 160
και 243 του Κώδικα Βασικής Πολεοδομικής Νομοθεσίας
(π.δ. 14/27-7-1999, Δ΄ 580), όπως ισχύουν.
2. Τις διατάξεις του άρθρου 29 του ν. 2831/2000
(Α΄ 140), όπως αντικαταστάθηκαν με το άρθρο 10 του
ν.  3044/2002 «Μεταφορά Συντελεστή Δόμησης και
ρυθμίσεις άλλων θεμάτων αρμοδιότητας Υπ.Πε.Χω.Δ.Ε.»
(Α΄ 197).
3. Τις διατάξεις των άρθρων 186, 283 και 286 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης - Πρόγραμμα Καλλικράτης» (Α΄ 87).
4. Το π.δ. 133/2010 «Οργανισμός της Περιφέρειας
Κεντρικής Μακεδονίας» (Α΄ 226) όπως τροποποιήθηκε με την υπ’ αρ. 81320+77909 απόφαση του Γενικού
Γραμματέα Αποκεντρωμένης Διοίκησης Μακεδονίας Θράκης (Β΄ 4302) «Έγκριση τροποποίησης του Οργανι-
σμού Εσωτερικής Υπηρεσίας της Περιφέρειας Κεντρικής
Μακεδονίας».
5. Την υπ’ αρ. Γ.Π.Κ.Μ. οικ. 82/10-01-2017 απόφαση
του Περιφερειάρχη «Τοποθέτηση Προϊσταμένων και
Αναπληρωτών Προϊσταμένων Γενικών Διευθύνσεων της
Περιφέρειας Κεντρικής Μακεδονίας».
6. Την υπό στοιχεία Γ.Π.Κ.Μ. οικ. 94/11-01-2017 (Ορθή
επανάληψη 30-1-2017) απόφαση του Περιφερειάρχη
«Ορισμός Προϊσταμένων και Αναπληρωτών Προϊσταμένων σε θέση ευθύνης της Γενικής Διεύθυνσης Προ-
γραμματισμού και Υποδομών της Περιφέρειας Κεντρικής
Μακεδονίας».
7. Την υπ’ αρ. οικ. 8895(49)/11-1-2017 απόφαση του
Γενικού Διευθυντή Προγραμματισμού και Υποδομών για
την τοποθέτηση Υπαλλήλων των Οργανικών Μονάδων
που υπάγονται στη Γενική Διεύθυνση Προγραμματισμού
και Υποδομών της Π.Κ.Μ..
8. Την υπ’ αρ. 7281/2019 (21.06.2019) απόφαση του
Πολυμελούς Πρωτοδικείου Θεσσαλονίκης για την επικύρωση των αποτελεσμάτων των περιφερειακών εκλογών
της 26ης Μαΐου 2019 και την ανάδειξη του Περιφερειάρχη και των τακτικών και αναπληρωματικών Περιφερεια-
κών Συμβούλων της Περιφέρειας Κεντρικής Μακεδονίας
για την περίοδο 01.09.2019 έως 31.12.2023.
9. Το από 31.08.2019 πρακτικό ορκωμοσίας των ανωτέρω.
10. Την υπ’αρ. οικ. 2482/03.09.2019 (ΥΟΔΔ 708 και
ΑΔΑ: 6Υ0Σ7ΛΛ-ΠΚ3) απόφαση του Περιφερειάρχη Κεντρικής Μακεδονίας περί Ορισμού Αντιπεριφερειαρχών
και ανάθεση τομέων ευθύνης στους θεματικούς Αντιπεριφερειάρχες της Περιφέρειας Κεντρικής Μακεδονίας.
11. Την υπ’ αρ. οικ. 602161(8148)/25-09-2019 (Β΄ 3745)
απόφαση του Περιφερειάρχη Κεντρικής Μακεδονίας
«Μεταβίβαση αρμοδιοτήτων της Περιφέρειας Κεντρικής
Μακεδονίας καθώς και παροχή εξουσιοδότησης υπογραφής εγγράφων, αποφάσεων και άλλων πράξεων «ΜΕ
ΕΝΤΟΛΗ ΠΕΡΙΦΕΡΕΙΑΡΧΗ.».
12. Την υπ’ αρ. 684176(9185)/31-10-2019 (Β΄ 4303)
απόφαση του Αντιπεριφερειάρχη Υποδομών και ΔικτύΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Μαρτίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 114
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 114/11.03.2021
ων Κεντρικής Μακεδονίας «Παροχή εξουσιοδότησης
υπογραφής εγγράφων, αποφάσεων και άλλων πράξεων του τομέα Υποδομών και Δικτύων της Γενικής Διεύ-
θυνσης Προγραμματισμού και Υποδομών "ΜΕ ΕΝΤΟΛΗ
ΑΝΤΙΠΕΡΙΦΕΡΕΙΑΡΧΗ", σε Προϊσταμένους Υπηρεσιών της
Γενικής Διεύθυνσης Προγραμματισμού και Υποδομών
της Περιφέρειας Κεντρικής Μακεδονίας»
13. Τις διατάξεις των άρθρων 30, 31 του ν. 4030/2011
(Α΄ 249) «Νέος τρόπος έκδοσης αδειών δόμησης, ελέγχου κατασκευών και λοιπές διατάξεις».
14. Τις διατάξεις της παρ.  1 του άρθρου 31 του
ν. 4067/2012 (Α΄ 79) για το "Νέο Οικοδομικό Κανονισμό",
όπως αυτή έχει τροποποιηθεί και ισχύει με την παρ. 2 του
άρθρου 62 του ν. 4280/2014 (Α΄ 159).
15. Τις διατάξεις του άρθρου 32 του ν. 4067/9-4-2012
(Α΄ 79) για το "Νέο Οικοδομικό Κανονισμό", όπως αυτές
έχουν τροποποιηθεί και ισχύουν με την παρ. 2 του άρθρου 3 του ν. 4315/2014 (Α΄ 269).
16. Το π.δ. 04-07-1988 «Έγκριση πολεοδομικής Μελέτης του οικισμού Αιγινίου του Δήμου Αιγινίου (Ν. Πι-
ερίας)» (Δ΄ 833), με την οποία εγκρίθηκε το ρυμοτομικό
σχέδιο του εν λόγω οικισμού. Από το διάγραμμα που
συνοδεύει την απόφαση αυτή διαπιστώνεται ότι η εν
λόγω ιδιοκτησία εμπίπτει εντός του Ο.Τ. 221α το οποίο
χαρακτηρίστηκε ως Κ.Χ. - Πράσινο.
17. Την υπ’ αρ. 21/26/03/30-05-1997 απόφαση Νομάρχη Πιερίας με την οποία κυρώθηκε η υπ’ αρ. 1/97 πράξη
Εφαρμογής. Από τον σχετικό Πίνακα προκύπτει ότι η
ιδιοκτησία των αιτούντων έχει αρχικό εμβαδόν 750 τ.μ.
από τα οποία τα 150 τ.μ. είναι η επιβαλλόμενη εισφορά
σε γη σύμφωνα με το άρθρο 8 του ν. 1337/1983, ενώ για
τα υπόλοιπα 600 τ.μ. οφείλετε αποζημίωση με υπόχρεο
τον Δήμο Πύδνας - Κολινδρού.
18. Την υπ’ αρ. 8803/02-10-2007 απόφαση του Γενικού Γραμματέα Περιφέρειας Κεντρικής Μακεδονίας
(Α.Α.Π. 490) με την οποία εγκρίθηκε το Γενικό Πολεοδομικό Σχέδιο του Δήμου Αιγινίου (Νομού Πιερίας). Σύμφωνα
με τον Πίνακα Π.5 «Ανάγκες σε γη για κοινωνική υποδομή
και βαθμός κάλυψης από Γ.Π.Σ. Δήμου Αιγινίου» του ισχύοντος Γ.Π.Σ., που αφορά την Π.Ε. 3 στην οποία εμπίπτει
η ιδιοκτησία των ενδιαφερομένων, υπάρχει πλεόνασμα
σε χώρους πρασίνου - τοπικών πάρκων-παιδικών χαρών
και πλατειών στην συγκεκριμένη πολεοδομική ενότητα,
που ανέρχεται σε έκταση εμβαδού 48.904 τ. μ. Συνεπώς ο
αποχαρακτηρισμός χώρου πρασίνου εμβαδού 4.656 τ.μ.
και η μετατροπή του σε απλό οικοδομήσιμο χώρο δεν
διαταράσσει το ισοζύγιο των κοινόχρηστων χώρων και
δεν επιδεινώνει τους όρους διαβίωσης των κατοίκων της
περιοχής. Επιπλέον, η προαναφερόμενη αλλαγή προβλέπεται από το ισχύον Γ.Π.Σ., όπως προκύπτει τόσο από
τον Χάρτη Π-2 "Χρήσεις Γης- Προστασία Περιβάλλοντος
ΟΤΑ" στον οποίο προβλέπεται ως χρήση γης της εν λόγω
έκτασης αυτή των κεντρικών λειτουργιών.
19. Την υπ’ αρ. 583563(2021)/28-11-2018 απόφαση
του Αντιπεριφερειαρχη Χωροταξικού Σχεδιασμού της
Κεντρικής Μακεδονίας «Τροποποίηση του ρυμοτομικού σχεδίου με τον αποχαρακτηρισμό τμήματος Κοι-
νόχρηστου Χώρου Πρασίνου σε εκτέλεση της υπ’ αρ.
1996/2013 απόφασης Διοικητικού Πρωτοδικείου Θεσσαλονίκης (Μεταβατική Έδρα Κατερίνης) στο Ο.Τ. 221α
της Δ.Κ. Αιγινίου της Δ.Ε. Αιγινίου, του Δήμου Πύδνας
-Κολινδρού, της Π.Ε. Πιερίας» (Α.Α.Π. 304), με την οποία
αποχαρακτηρίστηκε όμορη ιδιοκτησία, διασπάστηκε το
αρχικό Ο.Τ. 221α και η ιδιοκτησία των αιτούντων εμπίπτει
στο Ο.Τ. 221 β Κ.Χ. - Πράσινο.
20. Τις αιτήσεις των ενδιαφερομένων, οι οποίες συνοδεύονταν από όλα τα απαραίτητα στοιχεία για την
τροποποίηση του ρυμοτομικού σχεδίου που ζητήθηκαν
και προβλέπονται από το άρθρο 32 του ν. 4067/2012,
όπως τροποποιήθηκε με το άρθρο 3 του ν. 4315/2014.
21. Την υπ’ αρ. 131/2019 απόφαση του Δημοτικού Συμβουλίου του Δήμου Πύδνας - Κολινδρού. με την οποία
διατυπώνεται τόσο η οικονομική αδυναμία του Δήμου
για την άμεση καταβολή της προσήκουσας αποζημίωσης
στους δικαιούχους όσο και η ομόφωνη έγκριση της τροποποίησης του ρυμοτομικού σχεδίου με τον αποχαρα-
κτηρισμό τμήματος Κοινόχρηστου Χώρου Πρασίνου στο
Ο.Τ. 221β της Δ.Κ. Αιγινίου της Δ.Ε. Αιγινίου, του Δήμου
Πύδνας - Κολινδρού, της Π.Ε. Πιερίας, σύμφωνα με τις
διατάξεις του άρθρου 32 του ν. 4067/2012, όπως τροποποιήθηκε με το άρθρο 3 του ν. 4315/2014.
22. Το γεγονός ότι ο Δήμος Πύδνας - Κολινδρού τήρησε
τη διαδικασία δημοσιοποίησης του άρθρου 154 του Κώδικα Βασικής Πολεοδομικής Νομοθεσίας (Δ΄ 580/1999).
23. Το γεγονός ότι δεν υποβλήθηκαν ενστάσεις κατά
της 131/2019 απόφασης του Δημοτικού Συμβουλίου του
Δήμου Πύδνας- Κολινδρού.
24. Τη διαπίστωση ότι δεν συντρέχουν αθροιστικά
οι δύο προϋποθέσεις, σύμφωνα με το άρθρο 32 του
ν.  4067/2012, όπως αυτό τροποποιήθηκε και ισχύει
σήμερα με την παρ. 2 του άρθρου 3 του ν. 4315/2014
(Α΄ 269) και επομένως την υποχρεωτική τροποποίηση
του ρυμοτομικού σχεδίου με τον αποχαρακτηρισμό
τμήματος Κοινόχρηστου Χώρου Πρασίνου στο Ο.Τ. 221
β της Δ.Κ. Αιγινίου της Δ.Ε. Αιγινίου, του Δήμου Πύδνας Κολινδρού, της Π.Ε. Πιερίας.
25. Την υπ’ αρ. 2η πράξη/Συν.2η/22-12-2020 γνωμοδότησης του Συμβουλίου Πολεοδομικών Θεμάτων και
Αμφισβητήσεων Α’ Περιφερειακής Ενότητας Πιερίας,
σύμφωνα με την από 13-08-2020 εισήγηση του Τμήματος Χωρικού Σχεδιασμού της Π.Κ.Μ.
26. Τις διατάξεις της παρ.  4 του άρθρου 29 του
ν. 2831/2000, όπως αυτή αντικαταστάθηκε με την παρ. 1
του άρθρου 3 του ν. 4315/2014, σύμφωνα με την οποία
οι τροποποιήσεις ρυμοτομικών σχεδίων δεν πρέπει να
επιφέρουν μείωση της συνολικής επιφάνειας κοινόχρηστων χώρων, ούτε των αναγκαίων κοινωφελών χώρων
σύμφωνα με γενικά πλαίσια χρήσεων γης (ΓΠΣ, ΣΧΟΟΑΠ), επιτρέπεται όμως η μείωση αυτή όταν η τροποποί-
ηση γίνεται λόγω άρσης αναγκαστικής απαλλοτρίωσης,
η οποία: «... αα) είτε γίνεται σε συμμόρφωση αποφάσεων
των αρμόδιων δικαστηρίων, με τις οποίες ακυρώνεται
η άρνηση της διοίκησης να άρει την απαλλοτρίωση,
ββ) είτε έχει αρθεί αυτοδικαίως μετά την παρέλευση δεκαπενταετίας από την έγκριση του ρυμοτομικού σχεδίου,
με το οποίο επιβλήθηκε για πρώτη φορά η ρυμοτομική
απαλλοτρίωση ή δέσμευση του ακινήτου, γγ) είτε έχει
αρθεί αυτοδικαίως μετά την παρέλευση πενταετίας από
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 114/11.03.2021
την κύρωση της σχετικής πράξης εφαρμογής ή της πράξης αναλογισμού...».
27. Τις διατάξεις του άρθρου 90 του π.δ. 63/2005 «Κωδικοποίηση νομοθεσίας για την κυβέρνηση και τα κυβερ-
νητικά όργανα» (Α΄ 98), όπως διατηρήθηκε σε ισχύ με
την παρ. 22 του άρθρου 119 του ν. 4622/2019 (Α΄ 133),
και τη διαπίστωση ότι από τις κανονιστικού χαρακτήρα
διατάξεις της παρούσας δεν προκαλείται δαπάνη σε βάρος του κρατικού προϋπολογισμού ή του οικείου Ο.Τ.Α.,
αποφασίζουμε:
Άρθρο 1
Την έγκριση της τροποποίησης του ρυμοτομικού σχεδίου στο Ο.Τ. 221 β του οικισμού Αιγινίου του Δήμου
Πύδνας- Κολινδρού με:
α) τον αποχαρακτηρισμό τμήματος Κ.Χ. Πρασίνου με
στοιχεία Τ4-Τ6-Τ7-Τ8-Τ9-Τ4, τον χαρακτηρισμό του ως
απλού οικοδομήσιμου χώρου και την δημιουργία ενός
νέου οικοδομικού τετραγώνου, του Ο.Τ.221γ,
β) την επιβολή προκηπίων στο νέο Ο.Τ. 221γ πλάτους
4,00 μέτρων και 2,00 μέτρων,
γ) την αλλαγή των ορίων του εναπομείναντος Κ.Χ. Πρασίνου με στοιχεία Τ1-Τ2-Τ3-Τ10-Τ11-Τ5-Τ1 στο Ο.Τ. 221 β,
δ) την δημιουργία πεζοδρόμων πλάτους 3,00 μέτρων
και 2,00 μέτρων οι οποίοι διαχωρίζουν το Ο.Τ. 221 β και
το νέο Ο.Τ. 221 γ,
ε) τον καθορισμό των όρων και περιορισμών δόμησης στο παραπάνω νέο οικοδομήσιμο χώρο στο Ο.Τ.
221 γ, όπως αυτοί ισχύουν για την περιοχή και με χρήση
γης αυτή των κεντρικών λειτουργιών, σύμφωνα με το
άρθρο 4 του π.δ. 23.2.1987 (Δ΄ 166), σε εφαρμογή των
διατάξεων του άρθρου 32 του ν. 4067/2012 (Α΄ 79), όπως
αυτό τροποποιήθηκε με την παρ. 2 του άρθρου 3 του
ν. 4315/2014 (Α΄ 269), όπως οι ρυθμίσεις αυτές φαίνονται
στο πρωτότυπο χρωματισμένο τοπογραφικό διάγραμμα σε κλίμακα 1:500 που θεωρήθηκε από τον Προϊστά-
μενο του Τμήματος Χωρικού Σχεδιασμού της Γενικής
Διεύθυνσης Προγραμματισμού και Υποδομών της Περιφέρειας Κεντρικής Μακεδονίας και συνοδεύει την
απόφαση αυτή.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 114/11.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 114/11.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 114/11.03.2021
Άρθρο 2
Η ισχύς της απόφασης αυτής αρχίζει από τη δημοσίευσή της.
Η απόφαση αυτή και το ακριβές αντίγραφο του πρωτοτύπου διαγράμματος, που τη συνοδεύει να δημοσιευ-
θούν στην Εφημερίδα της Κυβερνήσεως.
Θεσσαλονίκη, 16 Φεβρουαρίου 2021
Με εντολή Αντιπεριφερειάρχη
Ο Προϊστάμενος της Γενικής Διεύθυνσης Προγραμματισμού και Υποδομών της Περιφέρειας
Κεντρικής Μακεδονίας
ΑΠΟΣΤΟΛΟΣ ΓΙΑΝΤΣΗΣ
Ι
Αριθμ. 33730
(2)
Κήρυξη δημοσίου δάσους εμβαδού 148,87 μ2 ως
αναδασωτέου λόγω παράνομης εκχέρσωσης στη
θέση «Ρακαριό» της Τ.Κ Πετροχωρίου, Δ.Ε. Θέρμου, Δήμου Θέρμου, Π.Ε. Αιτολωκαρνίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου 117 του Συντάγματος της Ελλάδας.
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ειδικότερα τα άρθρα 6 και 280.
3. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α’ 232).
4. Τον ν. 3200/1955 περί «διοικητικής αποκέντρωσης», όπως τροποποιήθηκε και συμπληρώθηκε με το
ν.δ. 532/1970 και μεταγενέστερες διατάξεις.
5. Την παρ. 1 του άρθρου 1, την παρ. 1δ του άρθρου
2, την παρ. 3β του άρθρου 5, την παρ. 7 του άρθρου 6
και την παρ. 2 του άρθρου 7 του ν. 2503/1997 «Διοίκηση,
Οργάνωση, Στελέχωση της Περιφέρειας».
6. Την παρ. 1 του άρθρου 38 του ν. 998/1979, όπως
αντικαταστάθηκε το πρώτο εδάφιο της με την παρ. 1 του
άρθρου 35 του ν. 4280/2014 (Α’ 159) καθώς επίσης και
την παρ. 1 και 3 του άρθρου 41 του ν. 998/1979.
7. Τον ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση εμπραγ-
μάτων δικαιωμάτων επί δασών και δασικών εν γένει
εκτάσεων και άλλες διατάξεις» (Α’ 303).
8. Τις διαταγές του Υπουργείου Γεωργίας υπ’ αρ.:
α) 160417/1180/08-07-1980, β) 182447/3049/24-09-1980,
γ) 141823/24-02-1983 και δ) 179171/03-09-1985.
9. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων
των κυβερνητικών, διοικητικών και αυτοδιοικητικών οργάνων στο διαδίκτυο ”Πρόγραμμα Διαύγεια” και άλλες
διατάξεις» (Α’112).
10. Τα άρθρα 28 και 28Α του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση Αποκατάσταση αδικιών
και άλλες διατάξεις» (Α΄ 47).
11. Την υπ’ αρ. 15870/15-05-2017 (Υ.Ο.Δ.Δ. 250) απόφαση του Υπουργού Εσωτερικών περί διορισμού του
Νικολάου Παπαθεοδώρου του Αγγελάκη ως Συντονιστή
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου.
12. Την παρ. 8 του άρθρου 67 του ν. 4316/2014 (Α’ 270).
13. Την υπ’ αρ. 222386/10-12-2020 πρόταση του Δασαρχείου Αγρινίου περί κήρυξης δημοσίου δάσους εμ-
βαδού 148,87 μ2 ως αναδασωτέου, λόγω παράνομης
εκχέρσωσης στη θέση «Ρακαριό» της Τ.Κ Πετροχωρίου,
Δ.Ε.Θέρμου, Δήμου Θέρμου, Π.Ε. Αιτολωρκανίας, αποφασίζουμε:
Κηρύσσουμε, ως αναδασωτέο με φυσική ή τεχνητή
αναγέννηση, με σκοπό την προστασία για την επαναδημιουργία της δασικής βλάστησης που καταστράφηκε
από παράνομη εκχέρσωση και την διατήρηση του χαρακτήρα του δημοσίου δάσους, ώστε να αποκλεισθεί η
διάθεση αυτού για άλλο σκοπό, το παραπάνω δημόσιο
δάσος εμβαδού 148,87 μ2 που ανήκει στην κατηγορία
την παρ. 1 του άρθρου 3 και την παρ. 1ε του άρθρου 4
του ν. 998/1979, όπως ισχύει.
Το ανωτέρω δημόσιο δάσος βρίσκεται στη θέση
«Ρακαριό» της Τ.Κ Πετροχωρίου, Δ.Ε. Θέρμου, Δήμου
Θέρμου, Π.Ε. Αιτολωρκανίας και προσδιορίζεται από τα
στοιχεία, (1-2-3-4-5-6-7-8-9-1) και οριοθετείται ως ακολούθως:
Βόρεια: Με μη δασικού χαρακτήρα έκταση
Νότια: Με δάσος.
Ανατολικά: Με δάσος.
Δυτικά: Με μη δασικού χαρακτήρα έκταση,
όπως φαίνεται στο συνημμένο τοπογραφικό διάγραμμα.
Κατά της ανωτέρω απόφασης υφίσταται η δυνατότητα
άσκησης αίτησης ακύρωσής της, ενώπιον του (οικείου)
Τριμελούς Διοικητικού Εφετείου, εντός εξήντα (60) ημερών από την επομένη της δημοσίευσής της ή κοινοποί-
ησής της.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 114/11.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 114/11.03.2021
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 23 Φεβρουαρίου 2021
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ

[Source: 20210400114.pdf | Tokens: 14322]